Як кажа Святлана Коржыч, у матэрыялах справы няма некалькіх ключавых, на яе думку, момантаў. Па-першае, вынікі медычнай экспэртызы адмаўляюць наяўнасць слядоў гвалтоўнай смерці на целе загінулага салдата. Па-другое, сярод абвінавачаных толькі адзін афіцэр. У справе аб смерці Коржыча былы кіраўнік часткі разам з падначаленымі праходзіць толькі ў якасці сведкі. Святлана Коржыч гаворыць, што неаднаразова звяртала на гэта ўвагу следчых, спрабавала нават асабіста сустрэцца з былымі камандзірамі сына, аднак атрымала папярэджанне ад супрацоўнікаў СК. Маўляў, гэта недапушчальна і можа быць расцэнена як ціск на сведак.